Diari Oficial de la Generalitat Valenciana


Sumari del DOGV 4815, del 09-08-2004 (2004/8250)

Informació pública de l'Acord de 29.07.2004, de la Direcció General de l'Aigua, pel qual s'acorda la caducitat i l'arxivament de l'expedient d'expropiació dels béns i drets afectats per les obres del projecte: Tram 31: túnel de la Font de la Figuera. Termes municipals de Moixent, la Font de la Figuera i Villena (València i Alacant), del projecte de les transferències autoritzades per l'article 13 de la Llei 10/2001, de 5 de juliol (PHN).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4815

Data del DOGV
:   09-08-2004

Secció del DOGV
:   V. ALTRES ANUNCIS - F) EXPROPIACIONS

Número del document
:   2004/8250


Organisme emissor
:   Ministeri de Medi Ambient

Tipus de document
:   Anunci

Informació pública de l'Acord de 29.07.2004, de la Direcció General de l'Aigua, pel qual s'acorda la caducitat i l'arxivament de l'expedient d'expropiació dels béns i drets afectats per les obres del projecte: Tram 31: túnel de la Font de la Figuera. Termes municipals de Moixent, la Font de la Figuera i Villena (València i Alacant), del projecte de les transferències autoritzades per l'article 13 de la Llei 10/2001, de 5 de juliol (PHN). [2004/X8250]
  
Amb data 13 de novembre de 2003, mitjançant Resolució de l'antiga Secretaria d'Estat d'Aigües i Costes, fou aprovat el Projecte de les Transferències autoritzades per l'article 13 de la Llei 10/2001, 5 de juliol, del Pla Hidrològic Nacional.
  
Amb data 28 de novembre de 2003, mitjançant Resolució de l'anterior Secretaria d'Estat d'Aigües i Costes, s'aprovà el Projecte de Construcció corresponent al Tram 31: túnel de la Font de la Figuera. Termes municipals de Moixent, la Font de la Figuera i Villena (València i Alacant).
  
En aplicació de l'article 125 de la Llei 62/2003, de 30 de desembre, de Mesures Fiscals, Administratives i de l'Orde Social (BOE nº 313 de 31 de desembre de 2003), pel qual es declarava d'urgència l'ocupació dels béns afectats per l'expropiació a què va donava lloc la construcció de les obres esmentades, els corresponents expedients expropiatoris s'han incoat tot ajustant-se al procediment d'urgència previst en l'article 52 de la vigent Llei d'Expropiació Forçosa, de 16 de desembre de 1954 i concordants del seu Reglament de 26 d'abril de 1957 i, en conseqüència, ha estat sotmesa a informació pública la relació de béns i drets afectats en l'indicat expedient, als efectes i en la forma disposada en els articles 17.2, 18 i 19.2 de la Llei d'Expropiació Forçosa, i s'ha procedit a alçar les corresponents actes prèvies a l'ocupació, tot i estant ocupades les finques a efectes administratius des del dia 13 de febrer de 2004.
  
El Reial Decret Llei 2/2004, de 18 de juny, ha modificat la Llei 10/2001, de 5 de juliol, del Pla Hidrològic Nacional, de manera que en la Disposició Derogatòria Única estableix la derogació ?entre altres- de l'article 13 de la citada Llei 10/2001 que, fins a la data, autoritzava les transferències d'aigua des de la conca de l'Ebre.
  
D'acord amb l'article 45 del Reial Decret Legislatiu 1/2001, de 20 de juliol, pel qual s'aprova el text refós de la Llei d'Aigües, qualsevol transferència de recursos hidràulics entre àmbits territorials de distints plans hidrològics de conca ha d'estar aprovada mitjançant llei en el Pla Hidrològic Nacional, per la qual cosa, en conseqüència, les obres projectades i els expedients d'expropiació incoats a l'efecte, han deixat de disposar del suport legal necessari i obligatori per al seu desenvolupament i execució.
  
En conseqüència amb tot allò exposat, aquesta Direcció General de l'Aigua, mitjançant delegació de competències de la ministre de Medi Ambient, segons Ordre 1.236/2004, de 4 de maig, ha acordat la caducitat i l'arxivament de l'expedient d'expropiació corresponent al projecte de construcció Tram 31: túnel de la Font de la Figuera. Termes municipals de Moixent, la Font de la Figuera i Villena (València i Alacant).